***Comunicat de presă***

***12 septembie 2025***

**Concursul Internațional Remember Enescu 2025 reunește tineri interpreți, într-un omagiu dedicate Maestrului George Enescu, cu sprijinul ICR**

În perioada 15-19 septembrie 2025, Universitatea Națională de Muzică București găzduiește cea de-a XXII a ediție a Concursului Internațional Remember Enescu. Evenimentul este organizat de Fundația Culturală „Remember Enescuˮ, condusă de profesoara Mihaela Tomescu, și cu sprijinul Institutului Cultural Român.

Astfel, muzicieni cu vârste între 7-24 ani din Romania, Germania, Austria, China, America, Republica Moldova vor concura la patru secțiuni prestigioase: vioară, pian, canto și compoziție, având ocazia unică de a interpreta atât repertoriul clasic universal, cât și capodoperele semnate de George Enescu. Gala de premiere va avea loc vineri, 19 septembrie 2025, ora 11.00.

Calitatea artistică și profesionalismul concursului sunt garantate de un juriu impresionant, format din personalități de renume mondial:

**Juriul Secțiunii Vioară**

* Alexandru Tomescu -  violonist concertist, solist al Orchestrei Naționale Radio, decorat cu Ordinul Național „Pentru Merit” în grad de Cavaler
* Diana Moș -  violonistă, Prof. univ. dr., Rector al  Universității Naționale de Muzică București
* Alexandre Brussilovsky - violonist solist, profesor  la Ecole Normale Alfred Cortot din Paris

**Juriul Secțiunii Pian**

* Vlad Dimulescu -  pianist, Prof. univ. dr, Director al Departamentului de instrumente cu claviatură și muzică de camera din Universitatea Națională de Muzica București
* Mirella Petrova - pianista, profesor la Colegiul Carl Maria von Weber, Dresda
* Andrei Enoiu-Pânzariu - pianist, Conf. univ. dr.,  Universitatea Națională de Arte George Enescu – Iași

**Juriul Secțiunii Canto Solo și Duete**

* Nelly Miricioiu, artist liric, profesor
* Iulia Isaev, soprană, Conf. univ. dr.,  Universitatea Națională de Muzică București
* Claudia Codreanu, mezzosoprana, Conf. univ. dr.,  Universitatea Naționala de Muzica București

**Juriul Secțiunii Compoziție**

* Dan Dediu, compozitor, Prof.univ.dr.h.c. Universitatea Națională de Muzica București
* Adina Sibianu, compozitoare, coordonator de proiecte la Muzeul National George Enescu
* Wen Dequing, compozitor, profesor  la Conservatorul de Muzica din Shanghai

De asemenea, joi, **18 septembrie 2025**, concurenții secțiunii canto vor participa la un masterclass oferit de Nelly Miriociu. Aclamată ca actriță vocală, Nelly Miricioiu este una dintre cele mai versatile artiste ale zilelor noastre. Are reputația de a fi una dintre cele mai dorite și respectate profesoare de canto - solicitată atât în Marea Britanie, cât și la nivel internațional. Este mentor pentru Programul Jette Parker pentru Tinerii Artiști de la Royal Opera House, Covent Garden și profesor invitat regulat la London Masterclasses, The Mediterranean Opera Studio & Festival, Festival y Academia de Musica en Tequila și Opera Studio Beckmann. În aceeași data, concurenții secțiunii pian pot participa la un masterclass oferit de profesoara Mirella Petrova de la Hochschule fur Musik Carl Maria von Weber din Dresda.

În acest an, Fundația Culturală Remember Enescu oferă prin parteneriatele sale concerte și recitaluri pe scene remarcabile: Filarmonica Mihail Jora Bacău, Filarmonica Paul Constantinescu Ploiești, recitalul organizat la Ambasada României de la Paris cu sprijinul Institutului Cultural Român la Paris, în octombrie 2025, sunt doar câteva dintre evenimentele la care tinerii câștigători vor putea participa.

**Concursul Internațional Remember Enescu** nu este doar o competiție, este o platformă de lansare pentru tinerii artiști, o oportunitate de networking internațional și un moment de celebrare a diversității culturale mondiale prin limbajul universal al muzicii. Din 1999, Fundația Culturală „Remember Enescuˮ păstrează vie memoria celui mai mare compozitor român și construiește punți între generații, oferind tinerilor muzicieni șansa de a-și descoperi adevăratul potențial artistic. Cu fiecare ediție, concursul a deven it mai mult decât o competiție - a devenit un catalizator pentru viitorii muzicieni care în timp și-au confirmat valoarea pe scenele muzicale naționale și internaționale.

**Contact:**

Serviciul Promovare și Comunicare

biroul.presa@icr.ro

031 71 00 622